Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 352

3. Controlling folyamatokhoz és a controlling rendszerhez kapcsolódó ismeretek alkalmazása A Controller a vállalat controlling folyamatait részleteiben ismeri, azok folyamatos megújításáért felel. Az õ irányításával kerül kialakításra a controlling rendszer, illetve a már mûködõ rendszer egyes elemei között meglévõ kölcsönhatásokat felülvizsgálja, és a cég elõrehaladása érdekében kihasználja. Ezzel párhuzamosan képes integrálni a controllingot a vállalati stratégiában, a mûködési és az irányítási tevékenységben. Feladatainak ellátásához szükséges ismeretek és az elsajátítás szintje: A szervezetek üzleti szempontú tagolása — Képes javaslatot tenni a felelõsségi egységek kialakítására, majd kialakítja a rendszert. — Képes definiálni a teljesítményegységeket, illetve megkülönböztetni és egyértelmûen üzleti kategóriákba sorolni az üzleti egységeket és stratégiai üzleti egységeket. — Értelmezi a folyamatmenedzsment szervezeti hátterét. Stratégia-alkotás és céllebontás — Képes közremûködni a vállalkozás célkitûzéseinek, stratégiájának kidolgozásában. — Ki tudja alakítani és mûködtetni képes a stratégiai elemzési és tervezési rendszert. — Önállóan kezeli és keresi a stratégiai és az operatív tervezés közötti kapcsolat megteremtésének lehetõségét és eszközeit. — Képes koordinálni az alap-, funkcionális és versenystratégiák meghatározását, szervezeti egységekre való lebontását. — Képes illusztrálni a stratégiai teljesítmény többdimenziós megközelítését: pénzügyi teljesítmény, vevõk, folyamatok, tanulás és fejlõdés. — Szakmailag és módszertanilag képes támogatni a célok lebontását a Balanced Scorecard segítségével. — Alkalmazni képes a stratégiai visszacsatolás és a stratégiai tanulás nyújtotta lehetõséget a szervezet hatékony és sikeres mûködése érdekében. Üzletpolitika, üzleti döntések — Felismeri az üzletpolitika alakulására és alakítására ható tényezõket, azokat folyamatosan figyelemmel kíséri. — Alkalmazni tudja az üzletpolitika legfontosabb elemeit (piac-, termék-, árpolitika stb.), ezekkel kapcsolatban elemzéseket végez. — Az üzleti stratégia alapján önállóan készít portfolióelemzéseket, üzletpolitikát dolgoz ki. — Képes összeállítani a vállalat üzleti modelljét, ezáltal megteremti az eredmény, vagyoni helyzet, finanszírozás és likviditás közötti kapcsolatot. Számítástechnikai ismeretei révén biztosítja az üzleti modellezést informatikai eszközökkel (OLAP technológia). — Meg tudja határozni az üzleti tervezés menetét, ellenõrzi célját és képes irányítani szereplõit. — Képes koordinálni a résztervek és részcélok egységesítését, azokat összvállalati szinten csoportosítani. — A tervek összeállításához, az elemzésekhez szükséges adatokat össze tudja gyûjteni és az elemzés során ezeket képes felhasználni. — Támogatást nyújt a marketingakciók tervezésében, szervezésében. Operatív tervezés, a célokban való megegyezés — Ellátja a controlling rendszer részét képezõ operatív kerettervezési feladatokat, azaz önállóan képes a felelõsségi egységek árbevétel, költség, eredmény, valamint beruházási keretei vállalati szintû összehangolására. — Önállóan ellátja az operatív kerettervezés minden részterületét, illetve képes a tervezést mint ellenáramú folyamatot levezetni. — Számszerûsíteni és rangsorolni tudja a stratégiai akciókat. — Ábrázolja az operatív keretek rendszerét. — Érti és támogatja a Management by Objectives, a keretekben és elvárásokban való megegyezés eszközrendszerét. — Beavatkozási lehetõségeket tud kidolgozni operatív szinten. Jövedelmezõség- és fedezetelemzés — A jövedelmezõség- és fedezetelemzéssel kapcsolatos számításokat tud végezni, az ezekbõl kiinduló döntéseket el- õkészíti és támogatja. — Munkája során használja a jövedelmezõség-számítás alapegységeit: termékvonalak, piaci szegmensek, vevõcsoportok. — Ismeretei birtokában, a rendelkezésére álló adatok elemzésével képes alátámasztani a termék- és piacpolitikai döntéseket. — Képes alkalmazni a többszintû fedezetszámítást, elõre megtervezi a fedezeti szintek tartalmát. — Képes szabatosan körülírni a tevékenység-alapú költségszámítást mint a jövedelmezõség-számítás új módszerét, illetve ismeri a fedezetszámítás és -elemzés informatikai támogatását. — Rá tud mutatni a jövedelmezõség-számítás informatikai támogatásának (Delta Miner, OLAP technológia) elõnyeire és hátrányaira. Statisztikai ismeretek — Használja az alapvetõ matematikai, statisztikai módszereket (statisztikai alapelvek, becslések, valószínûség-számítás). — Ismeri a hagyományos statisztikákat, kifelé irányuló adatszolgáltatást. — Tervköltség, tervfedezet számításokat képes végezni. 2004/65. szám — Képes részt venni a gazdaságossági számításba bevonható adatok követelményeinek megfogalmazásában. — Korszerû kalkulációs eljárások kidolgozásával támogatni tudja a beszerzést és értékesítést az árdöntésekben. — Képes kiválasztani a saját szervezeténél az adott feladat ellátásához célszerûen alkalmazható gazdasági és üzleti statisztikai módszereket (mikro- és makroszintû elemzésekhez szükséges közgazdasági háttérismeretek, piacelemzési eljárások, prognosztizáció stb.). — Munkája során képes felhasználni az üzemgazdasági statisztika módszereit (költségek, beruházások, eredmények elemzése a vállalati struktúra különbözõ szintjein). Stratégiai költségmenedzsment — Költségek kimutatására és elemzésére szolgáló számításokat — ezen belül folyamatköltség- és a célköltség-számításokat — végez, és a költségszámításhoz kapcsolódóan nyilvántartásokat vezet. — Képes használni az életciklus-költségek elemzésének és az értéklánc alapú költségszámítás eszközét. — Számítástechnikai ismereteire támaszkodva képes biztosítani a folyamatköltség-számítás és a célköltség-számítás informatikai támogatását (PROMAN, ATTACO). Teljesítményértékelés és visszacsatolás — Képes az egyéni és szervezeti szintû teljesítmény öszszekapcsolására, a közöttük lévõ összefüggések bemutatására és elemzésére. — Átlátja a teljesítményértékelési rendszert és közremûködik kialakításában, valamint kifejleszti a teljesítményértékelést támogató informatikai megoldást. — Képes megkülönböztetni az értékelõ és fejlesztõ teljesítményértékelést. — A teljesítményértékelési rendszert ismerve önállóan képes az érdekeltségi rendszert ahhoz illeszteni. — Szakmailag és módszertanilag irányítja a szervezeti teljesítményt mérõ mutatószámok meghatározását és mérését. A controller munkájához szükséges képességek fejlesztése — Fejlett képességekkel rendelkezik a tárgyalás, kommunikáció, konfliktusfeloldás, az emberek meggyõzése, valamint a prezentáció terén. — Átlátja a csoportgondolkodás, csapatmunka-vezetés, moderáció szerepét. — Képes szakmailag vezetni a projektek tervezését és ellátja a projektmenedzsmenttel járó feladatokat. — Projektbeszámolókat készít önállóan.

Source: https://magyarkozlony.hu/hivatalos-lapok/b5a40a447e90d106a60c67414a037b6e3e3cc789/dokumentumok/6f9c43cdf2f154f2dbc7d9ac93814d5168a00b71/letoltes